Mbini

Mbini (sic in lingua Fang; Hispanice Río Benito, id est flumen Benedictum) est magnum flumen Africanum, quod per Gaboniam et Guineam Aequinoctialem fluit. Plus quam 300 chm longum est.

In provincia Gaboniae Woleu-Ntem oritur et ad occidentem fluit. In fluxu superiore et medio saepe Wele et Woleu nominatur. Totam partem contninentalem Guineae Aequinoctialis (quae  Rivus Muniensis appellatur) transit et in sinum Guineensem Oceani Atlantici per aestuarium magnum se effundit. Per silvam tropicam et per mangroviam amplam in fluxu inferiore fluit. 

Civitas Pacis urbs capitalis Guineae Aequinoctialis nova ad ripas Mbini sita est in fluxu medio et urbs Mbini (vel Benedictopolis) prope ad ostium.

Piscibus abundat; Benitochromis Cichlidarum genus endemicus huius fluvii est et nomen eius habet.
 Notae 

Nexus externi

Categoria:Flumina Gabonis
Categoria:Flumina Guineae Aequinoctialis
Categoria:Systema fluviorum Oceani Atlantici Africae